CELEX: 52019PC0569
Language: et
Date: 2019-11-05
Title: Muudetud ettepanek: NÕUKOGU OTSUS, ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu sõlmimise kohta

EUROOPA KOMISJON
            Brüssel,5.11.2019
            COM(2019) 569 final
            2012/0324(NLE)
            Muudetud ettepanek:
            NÕUKOGU OTSUS,
            ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu sõlmimise kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               Komisjon pidas nõukogult 2008. aasta juunis saadud volituste alusel läbirääkimisi ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu üle. 
            
            
               Lepingule kirjutati alla 10. juunil 2013, tingimusel et see sõlmitakse hilisemal kuupäeval, kooskõlas nõukogu ja nõukogus kokku tulnud liikmesriikide valitsuste esindajate otsusega 2013/398/EL
                  1
               . ELi poolelt on kõnealuse lepingu osalised nii liit kui ka selle liikmesriigid. 
            
            
               Kõik liikmesriigid peale Horvaatia Vabariigi on ratifitseerimise lõpule viinud. Horvaatia Vabariik ühineb lepinguga vastavalt 5. detsembri 2011. aasta ühinemislepingule lisatud ühinemisaktis sätestatud menetlusele ning asjakohane protokoll, milles käsitletakse Horvaatia Vabariigi ühinemist kõnelause lepinguga, kirjutati alla 19. veebruaril 2015
                  2
               . 
            
            
               Selleks et võtta eelkõige arvesse Lissaboni lepingu jõustumist ja lähtudes Euroopa Kohtu 28. aprilli 2015. aasta otsusest kohtuasjas C-28/12, muudetakse käesoleva ettepanekuga komisjoni esialgset ettepanekut (COM(2012) 689 final
                  3
               ), mis võeti vastu 22. novembril 2012 ja esitati pärast seda nõukogule. Selleks et hõlbustada läbivaatamist nõukogus, on kogu asjaomane tekst esitatud muudetud ettepanekuna. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               
                  Ettepaneku õiguslik alus on Euroopa Liidu toimimise lepingu artikli 100 lõige 2 koostoimes artikli 218 lõike 6 punkti a alapunktiga v ning artikli 218 lõikega 7. 
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               Ei kohaldata.
            
            
               4.MÕJU EELARVELE
            
            
               
                  Ettepanek ei mõjuta liidu eelarvet.
               
            
            
               5.MUU TEAVE
            
            
               •Kavandatud lepingu kokkuvõte
            
            
               
                  Leping koosneb peamisi põhimõtteid sisaldavast põhiosast ja kuuest lisast: I lisas käsitletakse kokkulepitud teenuseid ja kindlaksmääratud lennuliine; II lisas käsitletakse üleminekusätteid; III lisas on lepingu artiklites 3, 4 ja 8 ning I lisas osutatud riikide loetelu; IV lisas käsitletakse tsiviillennunduseeskirju; V lisas määratakse kindlaks teatavate lennuliinide suhtes kokku lepitud iganädalaste lendude arv; ning VI lisas käsitletakse regulatiivseid nõudeid ja standardeid. 
               
            
            
               2012/0324 (NLE)
            
            
               Muudetud ettepanek:
            
            
               NÕUKOGU OTSUS,
            
         
         
            
               ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu sõlmimise kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punkti a alapunktiga v ning artikli 218 lõikega 7,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi nõusolekut
                  4
               ,
            
            
               ning arvestades järgmist:
            
            
               (1)ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vaheline Euroopa – Vahemere piirkonna lennundusleping allkirjastati 10. juunil 2013, eeldusel et see sõlmitakse hilisemal kuupäeval, kooskõlas nõukogu ja nõukogus kokku tulnud liikmesriikide valitsuste esindajate otsusega 2013/398/EL
                  5
               .
            
            
               (2)Lepingu on ratifitseerinud kõik liikmesriigid peale Horvaatia Vabariigi. Horvaatia Vabariik ühineb lepinguga vastavalt 5. detsembri 2011. aasta ühinemislepingule lisatud ühinemisaktis sätestatud menetlusele ning asjakohane protokoll, milles käsitletakse Horvaatia Vabariigi ühinemist kõnelause lepinguga, kirjutati alla 19. veebruaril 2015
                  6
               .
            
            
               (3)Leping tuleks liidu nimel heaks kiita.
            
            
               (4)Lepingut tuleks rakendada kooskõlas liidu seisukohaga, et 1967. aasta juunis Iisraeli valitsemisalaga liidetud territooriumid ei ole Iisraeli Riigi territooriumi osa.
            
            
               (5)Otsuse 2013/398/EL artiklid 4 ja 5 sisaldavad sätteid lepingus sätestatud mitmesugustes küsimustes otsuste tegemise ja esindamise kohta. Lähtudes Euroopa Kohtu 28. aprilli 2015. aasta otsusest kohtuasjas C-28/12, tuleks nende sätete kohaldamine lõpetada. Võttes arvesse aluslepinguid, ei ole kõnealustes küsimustes ega otsuse artiklis 6 liikmesriikidele ette nähtud teavitamiskohustuse kohta vaja kehtestada uusi sätteid. Seetõttu tuleks alates käesoleva otsuse jõustumise kuupäevast lõpetada otsuse 2013/398/EL artiklite 4, 5 ja 6 kohaldamine,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vaheline Euroopa – Vahemere piirkonna lennundusleping kiidetakse liidu nimel heaks
                  7
               .
            
            
               Artikkel 2
            
            
               Liidu seisukoha ühiskomitee poolt lepingu artikli 22 alusel tehtavate selliste otsuste suhtes, millega vajalikke tehnilisi kohandusi arvesse võttes üksnes lisatakse liidu õigusakte lepingu IV lisasse (tsiviillennunduseeskirjad), võtab pärast nõukogu määratud erikomiteega konsulteerimist vastu komisjon.
            
            
               Artikkel 3
            
            
               Otsuse 2013/398/EL artiklite 4, 5 ja 6 kohaldamine lõpetatakse alates käesoleva otsuse jõustumise kuupäevast.
            
            
               Artikkel 4
            
            
               Käesolev otsus jõustub selle vastuvõtmise päeval.
            
         
         
            
               Brüssel,
            
            
               
                     Nõukogu nimel
               
               
                     eesistuja
               
               
                     [...]
               
            
         
         
            
                  
                     (1)
                  
                        Nõukogu ja nõukogus kokku tulnud liikmesriikide valitsuste esindajate 20. detsembri 2012. aasta otsus 2013/398/EL ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu Euroopa Liidu nimel allkirjastamise ja selle ajutise kohaldamise kohta (ELT L 208, 2.8.2013, lk 1–2). 
               
               
                  
                     (2)
                  
                        Nõukogu 8. oktoobri 2014. aasta otsus (EL) 2015/372 ühelt poolt Euroopa Liidu ja selle liikmesriikide ning teiselt poolt Iisraeli Riigi vahelise Euroopa – Vahemere piirkonna lennunduslepingu muutmise protokolli liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga (ELT L 64, 7.3.2015, lk 1–5).
               
               
                  
                     (3)
                  
                        
                  https://eur-lex.europa.eu/legal-content/ET/TXT/?uri=celex:52012PC0689
                   
               
               
                  
                     (4)
                  
                        ELT C , , p. .
               
               
                  
                     (5)
                  
                        Nõukogu ja nõukogus kokku tulnud liikmesriikide valitsuste esindajate 20. detsembri 2012. aasta otsus 2013/398/EL ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu Euroopa Liidu nimel allkirjastamise ja selle ajutise kohaldamise kohta (ELT L 208, 2.8.2013, lk 1–2).
               
               
                  
                     (6)
                  
                        Nõukogu 8. oktoobri 2014. aasta otsus (EL) 2015/372 ühelt poolt Euroopa Liidu ja selle liikmesriikide ning teiselt poolt Iisraeli Riigi vahelise Euroopa – Vahemere piirkonna lennunduslepingu muutmise protokolli liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga (ELT L 64, 7.3.2015, lk 1–5).
               
               
                  
                     (7)
                  
                        Leping on avaldatud Euroopa Liidu Teatajas (ELT L 208, 2.8.2013, lk 3) koos allkirjastamise otsusega.